L 135/84
SL
Uradni list Evropske unije
23.5.2023
6.4 Zahteve za mentorje in ocenjevalce Mentorji in ocenjevalci so vzdrževalno osebje z naslednjimi kvalifikacijami: (i) mentorji: — imajo veljavno licenco za vzdrževanje zrakoplova, izdano v skladu s to prilogo, ali veljavno licenco za vzdrževanje zrakoplova, ki je popolnoma skladna s Prilogo 1 k ICAO v skladu z Dodatkom IV k Prilogi II (Del 145) ter sprejemljiva za pristojni organ; — imajo že vsaj eno leto licenco za vzdrževanje zrakoplova iste kategorije kot licenca, v zvezi s katero so mentorji pri usposabljanju na delovnem mestu, ki je potrjena z ratingom za tip, ki ustreza izvajanju pravic v zvezi z zadevnim zrakoplovom; — imajo potrebne pravice za sprostitev ali podpisovanje v vzdrževalni agenciji, v kateri se izvaja usposabljanje na delovnem mestu; — imajo izkušnje z usposabljanjem drugih (so na primer inštruktorji vajencev, inštruktorji v skladu s Prilogo IV (Del 147), so se udeležili tečajev za usposabljanje izvajalcev usposabljanja ali imajo druge primerljive nacionalne kvalifikacije ali pa so opravili ustrezno usposabljanje, ki je sprejemljivo za pristojni organ); (ii) ocenjevalci pri končnem ocenjevanju: — imajo veljavno licenco za vzdrževanje zrakoplova, izdano v skladu s to prilogo, ali veljavno licenco za vzdrževanje zrakoplova, ki je popolnoma skladna s Prilogo 1 k ICAO v skladu z Dodatkom IV k Prilogi II (Del 145) ter sprejemljiva za pristojni organ; — imajo že vsaj tri leta licenco za vzdrževanje zrakoplova iste kategorije kot licenca, v zvezi s katero so ocenjevalci pri usposabljanju na delovnem mestu, ki je potrjena z ratingom za isti ali podoben tip zrakoplova; — imajo izkušnje z ocenjevanjem drugih in/ali so se usposabljali v zvezi s tem (so na primer inštruktorji vajencev, izpraševalci v skladu s Prilogo IV (Del 147), so se udeležili tečajev za usposabljanje izvajalcev usposabljanja ali imajo druge primerljive nacionalne kvalifikacije ali pa so opravili ustrezno usposabljanje, ki je sprejemljivo za pristojni organ); — niso bili mentorji prosilca pri usposabljanju na delovnem mestu; če je bil ocenjevalec udeležen pri izvajanju usposabljanja na delovnem mestu, je pri ocenjevanju usposabljanja na delovnem mestu prisoten neodvisni opazovalec.
6.5 Dokumentacija in evidence v zvezi z usposabljanjem na delovnem mestu Zadovoljivo opravljeno usposabljanje na delovnem mestu se prosilcu izkaže s poročilom o končnem ocenjevanju in dnevnikom usposabljanja na delovnem mestu.
Dokumentacija o usposabljanju na delovnem mestu se predloži pristojnemu organu v podporo zahtevku za izdajo ali spremembo licence, kot je določeno v Oddelku B, Poddel B, te priloge.
Evidence v zvezi z dokumentacijo o usposabljanju na delovnem mestu hrani vzdrževalna organizacija, v kateri se to izvaja, v skladu s postopki, dogovorjenimi s pristojnim organom za vzdrževalno organizacijo.“; (22) Dodatek IV se nadomesti z naslednjim: „Dodatek IV
Moduli ali delni moduli za izkušnje in osnovno znanje, ki so potrebni za razširitev licence za vzdrževanje zrakoplova v skladu s Prilogo III (Del 66) A. Zahtevane izkušnje V preglednici A spodaj so prikazane zahtevane izkušnje v mesecih za dodatek nove kategorije ali podkategorije v licenco, odobreno v skladu s Prilogo III (Del 66).
Zahtevane izkušnje se lahko zmanjšajo za 50 %, če je prosilec zaključil potrjeno osnovno usposabljanje po Delu 147, ki ustreza določeni podkategoriji.